Zanette Glørstad

Ann Zanette Tsigaridas Glørstad (født 25. juni 1969) er en norsk arkeolog. Hun har blant annet arbeidet med strandgravfeltene på Jæren, før hun tok graden som Ph.D i 2010. Tittelen på doktoravhandlingen er Ringspennen og kappen. Kulturelle møter, politiske symboler og sentraliseringsprosesser i Norge ca. 800-950. Her drøfter hun ringspennenes betydning som politisk og sosial markør i forbindelse med maktkampene om hegemoniet i områdene rundt Irskesjøen i siste del av vikingtiden. Glørstad er ansatt som førsteamanuensis ved Arkeologisk seksjon, Kulturhistorisk museum. 

Kategori:Norske arkeologer
Kategori:Norske museumsfolk